NE TÄYDELLISET LEVIKSET | FASHION STATEMENT
Täydelliset farkkushortsit. En aio koskaan näistä luopua ja sen vuoksi nämä lentää mulla aina käsimatkatavarassa ruuman sijaan. Sitä ei koskaan tiedä jos laukku hukkuu matkalla ja sitten nämä shortsit katoaa ikuisiksi ajoiksi :----D
Tarpeeksi löysät, että näillä voi tehdä muutakin kuin vain seistä ja kävellä haha. Toiset Levikset kun on juurikin tota kategoriaa! Oon Levikseni bonganut mistä muualtakaan kuin kirpparilta ja muutama pari on läpi kokeiltu, ennekuin se paras osui käteen. Jos totta puhutaan nämä tais alunperin olla miesten täysmittaiset farkut, mutta optimistina kiikutin ne kuitenkin sovariin ja kotona otin sakset käteen. Tiedän että tämä kuullostaa vähän hassulle, mutta oon sitä mieltä, että mitä kuluneemmat ja vanhemmat farkut sitä bongaa, sitä parempi. Mikään ei voita sitä pehmeää farkun tunnetta!
Multa jos kysytään, niin on miesten levikset parempia kuin naisten. Niissäkun on yleensä ihan kunnon taskut ja väritkin on yleensä parempia (eikä ainakaan kulutettuja). Kauppojen shortsit tuntuu auttamatta olevan liian kireitä ja varsinkin liian lyhyitä. En tosiaankaan halua vilautella pakaroja kävellessä haha.
Farkkushortsit on mun kesän uniformu, vaikka tänne blogin puolelle yritän kuvata kaikkea muuta kuin shortsiasuja. Tuntuu että perinteinen teepaita ja farkkushortsit, ei ehkä ole se kaikista mielikuvituksellisin kokonaisuus ja pyrin sen vuoksi keksimään uusia yläosakavereita leviksille. Tän hetken lemppari on ehdottomasti vyötärölle solmittu kauluspaita joko valkoisena tai raidallisena. Oon nyt kotona ollessa yrittänyt käydä lävitse isän vanhoja kauluspaitoja, jos sieltä löytyisi se täydellinen gingham-ruudullinen yksilö! Mieleen palaa lukio-ajat, jolloin asuin ylisuurissa isän vanhoissa kauluspaidoissa :----D
Oon aina rakastanut vintage / vanhoja vaatteita!